Segara wedhi Atacama () iku plato ing Amérika Kidul, sing mawujud larikan palemahan 1.000 kilomèter ing pasisiré Pasifik, ing bang kuloné Pagunungan Andes. Laladan iki minangka segara wedhi non-kutub garing dhéwé sadonya. Miturut prakiran, Segara wedhi Atacama pérangan njero ambané 105.000 kilomèter pasagi, utawa 128.000 kilomèter pasagi yèn èrèng ngisoré Gunung Andes sing garing dikatutaké. Segara wedhi iki kèh-kèhé dumadi saka laladan watu-watu, tlaga uyah ("salares"), wedhi, lan wlahar fèlsik sing ilèné ngener Andes.